Menapii

Ar Menapii, pe MenapedMeven Mordiern, Notennou diwar-benn ar Gelted koz, p. 244 a oa ur bobl a oa o vevañ e hanternoz Galia. Hervez an douaroniourien Strabon ha Ptolemaios, edo o douaroù en-dro da aberioù ar Roen hag an Escaut (Schelde). E Kassel edo kêr-benn o c'heoded.

En-dro dezho e oa ar pobloù-mañ : 
 Morini er c'hornôg
 Nervii er gevred
 Eburones er reter (betek mare Caesar)
 Tungri er reter (goude mare Augustus)
 Atrebates er c'hreisteiz
 Sicambri ha Batavi en hanternoz hag er biz.

Enebiñ garv a reas ar Menapii ouzh armeoù Julius Caesar e-pad Brezel Galia. Faezhet e voent gant Caesar e 57 kent JK, hag int kevredet gant pobloù all eus Belgica evel ar MoriniJulius Caesar, Commentarii de Bello Gallico, levrenn 2.4. Er bloaz war-lerc'h e rojont dorn da emsavadeg ar Weneted a-enep Caesar, gant pobloù all Arvorig, en aner avatJulius Caesar, Commentarii de Bello Gallico, levrenn 3.9. Daoust da se e nac'has ar Menapii hag ar Morini plegañ dirak Caesar. Brezelioù all a renas ar Romaned outo, evel e 55 kent JK, pa felle da Gezar aloubiñ enez VreizhJulius Caesar, Commentarii de Bello Gallico, levrenn 4.22. Mont a reas ar Menapii da repuiñ er c'hoadoù hag er geunioù, tra ma veze devet o c'hêrioù hag o zrevadoù gant ar Romaned.

Diwezhatoc'h, e 54 kent JK, e kemeras perzh ar Menapii en emsavadeg pobloù Gallia Belgica, reneet gant Ambiorix. Ar wech-mañ e voent flastret gant Caesar.

Ar jeneral roman Carausius, a gemeras an titl a impalaer en enez Vreizh ha hanternoz Galia, en , a oa unan eus ar Menapii, genidik eus Gallia Belgica.

Marteze e oa kar ar Menapii hag ar bobl anvet Manapi en Iwerzhon (ur bobl a adkaver hec'h anv en hini kontelezh Fear Manach), meneget gant PtolemaiosSims-Williams, Patrick, ‘Common Celtic, Gallo-Brittonic and Insular Celtic’, el levr Gaulois et Celtique Continental, embannet gant Lambert, Pierre-Yves & Pinault, Georges-Jean, Geneva, 2007..

Notennoù

Rummad:Pobloù Galia